CELEX: 62014TN0499
Language: mt
Date: 2014-06-23 00:00:00
Title: Kawża T-499/14: Rikors ippreżentat fit- 23 ta’ Ġunju 2014 – Ertico – Its Europe vs Il-Kummissjoni

27.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 380/14
            
         Rikors ippreżentat fit-23 ta’ Ġunju 2014 – Ertico – Its Europe vs Il-Kummissjoni
   (Kawża T-499/14)
   2014/C 380/19
   Lingwa tal-kawża: l-Ingliż
   
      Partijiet
   
   
      Rikorrenti: European Road Transport Telematics Implementation Coordination Organisation – Intelligent Transport Systems & Services Europe (Ertico – Its Europe) (Brussell, il-Belġju) (rappreżentanti: M. Wellinger and K. T’Syen, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-Panil tal-Validazzjoni tal-Kummissjoni Ewropea, tal-15 ta’ April 2014, li tikkunsidra li r-rikorrenti ma taqax fil-kategorija ta’ impriżi mikro, żgħar u medji, fis-sens tar-Rakkomandazzjoni tal-Kummissjoni 2003/361/KE, tas-6 ta’ Mejju 2003 dwar id-definizzjoni ta’ impriżi mikro, żgħar u medji (ĠU L 124, p. 36); u
            
         
               —
            
            
               tikkundanna lill-konvenuta għall-ispejjeż tal-proċeduri.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv, ibbażat fuq l-allegazzjoni li l-konklużjoni tal-Panil tal-Validazzjoni li r-rikorrenti ma taqax fil-kategorija ta’ impriża mikro, żgħira u medja, hija bbażata fuq qari manifestament żbaljat tal-Artikolu 3(4) tal-Anness tar-Rakkomandazzjoni tal-Kummissjoni 2003/361/KE.
            
         
               2.
            
            
               It-tieni motiv, ibbażat fuq l-allegazzjoni li meta ddeċieda li r-rikorrenti ma taqax fil-kategorija ta’ impriża mikro, żgħira u medja u meta ta lill-Kummissjoni l-opportunità sabiex terġa’ tiġbor l-għotjiet tal-FP 7 li kienu ngħataw lir-rikorrenti fil-passat, il-Panil tal-Validazzjoni kiser il-prinċipji fundamentali tad-dritt Ewropew ta’ (a) amministrazzjoni tajba; (ii) ċertezza legali; u (iii) protezzjoni tal-aspettattivi leġittimi tar-rikorrenti.
            
         
               3.
            
            
               It-tielet motiv, ibbażat fuq l-allegazzjoni li l-Panil tal-Validazzjoni kiser id-drittijiet tad-difiża tar-rikorrenti u kiser il-prinċipju ta’ amministrazzjoni tajba peress li naqas milli jagħti l-opportunità lir-rikorrenti sabiex tesprimi l-fehma tagħha b’mod effiċjenti.
            
         
               4.
            
            
               Ir-raba’ motiv, ibbażat fuq l-allegazzjoni li l-Panil tal-Validazzjoni naqas milli jwettaq l-obbligu tiegħu li jagħti motivazzjoni għad-deċiżjoni tiegħu.